A BÍRÓSÁG VÉGZÉSE (ötödik tanács)
2008. november 28.
C‑525/07. P. sz. ügy
Philippe Combescot
kontra
az Európai Közösségek Bizottsága
„Fellebbezés – Tisztviselők – Szakmai előmeneteli jelentés – Segítségnyújtási kötelezettség – Lelki zaklatás – Kártérítés – Részben nyilvánvalóan elfogadhatatlan, részben nyilvánvalóan megalapozatlan fellebbezés”
Tárgy: Az Elsőfokú Bíróság (második tanács) T‑249/04. sz., Combescot kontra Bizottság ügyben 2007. szeptember 12‑én hozott ítélete
ellen benyújtott fellebbezés, amely ítéletben az Elsőfokú Bíróság elutasította az egyrészt a felperes hivatali felettesei
magatartása jogellenességének megállapítására, a felperes segítségnyújtáshoz való jogának elismerésére és a 2001. július 1‑je
és 2002. december 31. közötti időszakra vonatkozó szakmai előmeneteli jelentésének megsemmisítésére, másrészt a felperes által
hivatkozott károk megtérítésére irányuló kérelmet.
Határozat: A Bíróság a fellebbezést elutasítja. A Bíróság Philippe Combescot‑t kötelezi a fellebbezési eljárás költségeinek viselésére.
Összefoglaló
1.        Fellebbezés – Jogalapok – Elfogadhatóság
(EK 225. cikk; a Bíróság alapokmánya, 58. cikk, első bekezdés; a Bíróság eljárási szabályzata, 112. cikk, 1. §, c) pont)
2.        Fellebbezés – Jogalapok – A tények téves értékelése – Elfogadhatatlanság – A bizonyítékok értékelésének a Bíróság általi felülvizsgálata
– Kizártság, kivéve az elferdítés esetét
(EK 225. cikk; a Bíróság alapokmánya, 58. cikk)
3.        Fellebbezés – Jogalapok – Az Elsőfokú Bíróság előtt felhozott jogalapok és érvek egyszerű megismétlése – Elfogadhatatlanság
(EK 225. cikk; a Bíróság alapokmánya, 58. cikk, első bekezdés; a Bíróság eljárási szabályzata, 112. cikk, 1. §, c) pont)
4.        Fellebbezés – Jogalapok – Elégtelen vagy ellentmondó indokolás
(EK 225. cikk; a Bíróság alapokmánya, 58. cikk)